  Туспуктэм: Григорий Фомин Наталия Сильвестрова 2023-тӥ арын 21-тӥ гудырикошконысен Ижкарын мерлыко транспортэн ветлон дун воштӥськоз. Соин валче толэзьем билетъёслэн дунзы но будоз. Со сярысь элькун тӧролэн но кивалтэтлэн пресс-службазы ивортӥз. Транспортын одӥг пол мынон 31 манет усёз, нош кивыл коньдонтэк (банк яке транспорт картаен) – 30 манет Кинлы транспортын ветлыны мерлыко юрттэт сётӥське вал, сое азьланяз но сётозы. Мерлыко транспортэн ветлон дун воштӥськемез электрокужым дунъёслэн будэменызы, инфрасӧзнэтлэн зол сурыкмеменыз но сое тупатъяны кулэлыкен герӟало. «ИжГЭТ» ужбергатонни ивортэмъя, дунъёсты быдэтыса туэ кык иськем рельсаосты тупатъяны, озьы ик 75,5 иськем трамвай сюресъёсты, 187,5 иськем контанктной вотэсъёсты но 300 техникаез эскерыны луонлык луоз. Со сяна предприятие ужасьёсызлэсь уждунзэс быдэтыны малпа. ИПОПАТ ивортэмъя, трафикез будэтон ужасьёсты тырмынтэен герӟаськем югдурез тупатыны юрттоз. Озьы ик огазеяськон 100 автобусэ валидаторъёс басьтыны быгатоз. Тодэ вайытом, Ижкарын мерлыко транспортэн ветлон дунъёс толшоре будӥзы вал. Тегъёс: Транспорт дунъёснотарифъёс Ижкар Удмуртия  